| Βασιλική Οικογένεια του Ηνωμένου Βασιλείου και των άλλων Κοινοπολιτειακών βασιλείων |
| --- |
| Badge of the House of Windsor |
| * Ο ΒασιλιάςΗ Βασίλισσα
	+ Ο Πρίγκιπας της ΟυαλίαςΗ Πριγκίπισσα της Ουαλίας
		- Πρίγκιπας Γεώργιος της Ουαλίας
		- Πριγκίπισσα Σάρλοτ της Ουαλίας
		- Πρίγκιπας Λούις της Ουαλίας
	+ Ο Δούκας του ΣάσσεξΗ Δούκισσα του Σάσσεξ
		- Πρίγκιπας Άρτσι του Σάσσεξ
		- Πριγκίπισσα Λίλιμπετ του Σάσσεξ

---

* Η Βασιλική Πριγκίπισσα
* Ο Δούκας της Υόρκης
	+ Πριγκίπισσα Μπεατρίς
	+ Πριγκίπισσα Ευγενία
* Ο Δούκας του ΕδιμβούργουΗ Δούκισσα του Εδιμβούργου

---

* Ο Δούκας του ΓκλόστερΗ Δούκισσα του Γκλόστερ
* Ο Δούκας του ΚεντΗ Δούκισσα του Κεντ
* Πριγκίπισσα Αλεξάνδρα
* Πρίγκιπας Μιχαήλ του ΚεντΠριγκίπισσα Μιχαήλ του Κεντ
 |
| π • σ • ε
 |

Η **Καμίλα του Ηνωμένου Βασιλείου** (αγγλικά: *Queen Camilla of the United Kingdom and Commonwealth Realms*, γεννημένη ως *Καμίλα Ρόζμαρυ Σαντ*, αργότερα *Πάρκερ Μπόουλς*, 17 Ιουλίου 1947) είναι η βασίλισσα του Ηνωμένου Βασιλείου, ως σύζυγος του Καρόλου Γ'.

Πριν την αναρρίχηση του Καρόλου στον θρόνο, αν και ως σύζυγος του διαδόχου του θρόνου δικαιούνταν τον τίτλο της *Πριγκίπισσας της Ουαλίας*, δεν τον χρησιμοποιούσε (για να αποφύγει την σύγχυση με την προηγούμενη κάτοχο του τίτλου, την Νταϊάνα, Πριγκίπισσα της Ουαλίας). Αντιθέτως, χρησιμοποιούσε τον τίτλο της *Δούκισσας της Κορνουάλης*, ενώ στη Σκωτία τον τίτλο της *Δούκισσας του Ρόθσι*.

Η Καμίλα είναι η πρωτότοκη κόρη του Μπρους Σαντ και της συζύγου του Ρόζαλιντ Κάμπιτ, η οποία ήταν κόρη Βρετανού αριστοκράτη. Μεγάλωσε στο Ανατολικό Σάσσεξ, μια κομητεία της Νοτιοανατολικής Αγγλίας, ενώ εκπαιδεύτηκε στην Αγγλία, την Ελβετία και τη Γαλλία. Στη συνέχεια εργάστηκε σε διάφορες επιχειρήσεις που είχαν έδρα το κεντρικό Λονδίνο. Το 1973 η Καμίλα παντρεύτηκε τον αξιωματικό του βρετανικού στρατού Άντριου Πάρκερ Μπόουλς, με τον οποίο απέκτησε δύο παιδιά και πέντε εγγόνια. Το 1995, λίγο μετά την συνταξιοδότησή του από το στρατό, ο γάμος τους λύθηκε με διαζύγιο.

Μετά τον θάνατο της Νταϊάνας σε τροχαίο το 1997, ο Κάρολος εμφάνισε πλέον δημόσια την Καμίλα ως σύντροφό του. Το 2005 το ζευγάρι παντρεύτηκε με πολιτικό γάμο στο Δημαρχείο του Ουίνδσορ, ενώ αργότερα την ίδια μέρα ακολούθησε θρησκευτική τελετή στο βασιλικό παρεκκλήσι του Αγίου Γεωργίου στο Ουίνδσορ από τον Αρχιεπίσκοπο του Κάντερμπερυ, Ρόουαν Ουίλλιαμς.

H Βασίλισσα Ελισάβετ Β' σε μήνυμά της στις 5 Φεβρουαρίου του 2022, εκδήλωσε την ειλικρινή της επιθυμία, η Καμίλα να λάβει τον τίτλο της *Βασίλισσας Συζύγου (Queen Consort)* με την άνοδο του Καρόλου στον θρόνο. Αμέσως μετά τον θάνατο της Βασίλισσας, το Μπάκιγχαμ αναφέρθηκε στο πρόσωπό της με αυτόν τον τίτλο.

Στις προσκλήσεις που στάλθηκαν, ένα μήνα πριν από την προγραμματισμένη στέψη στις 6 Μαΐου 2023 στο Αββαείο του Ουέστμινστερ, από τα Ανάκτορα του Μπάκιγχαμ αναφέρθηκε για πρώτη φορά ως *Βασίλισσα Καμίλα*, με την αιτιολογία -από πηγή των Ανακτόρων- ότι *«όλες οι Βασίλισσες Σύζυγοι ήταν γνωστές ως "βασίλισσα", συν το μικρό τους όνομα»*

Η Καμίλα έχει ασχοληθεί με αρκετά κοινωνικά προβλήματα, όπως οι επιπτώσεις της ασθένειας της οστεοπόρωσης, η σεξουαλική κακοποίηση, ο αναλφαβητισμός, κ.α.

Παιδική ηλικία
--------------

Η *Καμίλα Ρόζμαρυ Σαντ* γεννήθηκε στις 17 Ιουλίου 1947 στο Νοσοκομείο Κινγκς Κόλλετζ του Λονδίνου. Μεγάλωσε στην εξοχική κατοικία Λέινς του 18ου αιώνα στο Πλάμπτον του Ανατολικού Σάσσεξ, καθώς και σε ένα τριώροφο σπίτι στο Νότιο Κένσινγκτον. Ο πατέρας της ήταν αξιωματικός του Βρετανικού Στρατού και μετέπειτα επιχειρηματίας, ο Ταγματάρχης Μπρους Σαντ (1917-2006), και η μητέρα της, η Ρόζαλιντ Σαντ (1921-1994), καταγόταν από αριστοκρατική οικογένεια. Η Καμίλα έχει μια μικρότερη αδελφή, την Άνναμπελ Έλλιοτ, όμως ο μικρότερος αδερφός της Μαρκ Σαντ απεβίωσε το 2014.Η προγιαγιά της από την πλευρά της μητέρας της, Άλις Κέππελ, υπήρξε ερωμένη του Εδουάρδου Ζ΄ από το 1898 ως το 1910. Στις 1 Νοεμβρίου 1947, η Καμίλα βαπτίστηκε στην εκκλησία του χωριού Φερλ στο Ανατολικό Σάσσεξ. Η μητέρα της Καμίλα ασχολούνταν με τα οικιακά, ενώ ο πατέρας της είχε διάφορες επιχειρηματικές ενασχολήσεις μετά την αποχώρησή του από το στρατό. Ήταν γνωστός για την συμμετοχή του στην «*Block, Gray and Block*», μια εταιρεία εμπόρων οινοποιών της οδού Σάουθ Ώντλεϋ του Μέυφαιρ, που αργότερα εντάχθηκε στην «*Ellis, Son and Vidler*». Κατά τη διάρκεια των παιδικών της χρόνων, η Καμίλα έγινε μια φανατική αναγνώστρια, λόγω της επιρροής που ασκούσε σε αυτή ο πατέρας της, που συχνά διάβαζε μαζί της. Μεγάλωσε συντροφιά με σκύλους και γάτες και από νεαρή ηλικία έμαθε να ιππεύει ένα πόνυ, μέσω της συμμετοχής της στη Λέσχη Πόνυ. Σύμφωνα με την ίδια, η παιδική της ηλικία «*ήταν τέλεια με κάθε τρόπο*».

Γάμοι και απόγονοι
------------------

### Πρώτος γάμος

Στα τέλη της δεκαετίας του 1960, η Καμίλα γνώρισε τον Άντριου Πάρκερ Μπόουλς (τότε αξιωματικό στον Βρετανικό Στρατό Ξηράς) μέσω του μικρότερου αδελφού του, Σάιμον Πάρκερ Μπόουλς, ο οποίος εργαζόταν για την οινοποιία του πατέρα της στο Μέυφαιρ.) Αφού ανέπτηξαν μία μακροχρόνια σχέση, ο Άντριου και η Καμίλα αρραβωνιάστηκαν το 1973. Η συγγραφέας Σάλλυ Μπέντελ Σμιθ έχει υποστηρίξει ότι η ανακοίνωση του αρραβώνα έγινε από τους γονείς του ζευγαριού, χωρίς το ίδιο να το γνωρίζει, αναγκάζοντας έτσι τον Άντριου να προτείνει στην Καμίλα να τον παντρευτεί. Ο γάμος πραγματοποιήθηκε στις 4 Ιουλίου 1973 στο ρωμαιοκαθολικό παρεκκλήσι των Στρατώνων Ουέλινγκτον στο Λονδίνο. Το νυφικό της Καμίλα σχεδιάστηκε από τον βρετανικό οίκο μόδας Bellville Sassoon. Θεωρήθηκε ο «κοσμικός γάμος της χρονιάς» με παρευρισκόμενους οκτακόσιους καλεσμένους. Στους βασιλικούς καλεσμένους που ήταν παρόντες στην θρησκευτική τελετή και τη δεξίωση περιλαμβάνονταν η Πριγκίπισσα Άννα, η Βασιλομήτωρ Ελισάβετ και η Πριγκίπισσα Μαργαρίτα. Όταν παντρεύτηκε η Καμίλα ήταν 25 ετών και ο Άντριου Πάρκερ Μπόουλς 33 ετών.

Η Έπαυλη Μπόλχαϊντ στο Άλινγκτον του Ουίλτσιρ.
Το ζευγάρι εγκαταστάθηκε αρχικά στην Έπαυλη Μπόλχαϊντ στο Άλινγκτον του Ουίλτσιρ και αργότερα στην Έπαυλη Μίντλγουικ στο Κόρσαμ. Απέκτησαν δύο παιδιά, τον Τομ (γεννήθηκε στις 18 Δεκεμβρίου 1974), βαφτισιμιό του Πρίγκιπα Καρόλου και την Λώρα (γεννήθηκε στις 1 Ιανουαρίου 1978). Και τα δύο παιδιά ασπάστηκαν την ρωμαιοκαθολική πίστη του πατέρα τους, παρότι η Καμίλα συνέχισε να ασπάζεται τον Αγγλικανισμό. Η Λώρα φοίτησε σε καθολικό σχολείο θηλέων, αλλά παντρεύτηκε σε μια αγγλικανική εκκλησία. Ο Τομ φοίτησε στο Κολλέγιο Ήτον και παντρεύτηκε σε αγγλικανική εκκλησία.

Τον Δεκέμβριο του 1994, μετά από 21 χρόνια γάμου, η Καμίλα και ο σύζυγός της ξεκίνησαν τις διαδικασίες έκδοσης διαζυγίου για το λόγο ότι ζούσαν χωριστά για χρόνια. Τον Ιούλιο του ίδιου έτους, η μητέρα της Ρόζαλιντ είχε πεθάνει από οστεοπόρωση. Η αίτησή τους έγινε δεκτή από τις δικαστικές αρχές τον Ιανουάριο του 1995, ενώ το διαζύγιο εκδόθηκε στις 3 Μαρτίου του ίδιου έτους. Έναν χρόνο αργότερα, ο Άντριου Πάρκερ Μπόουλς παντρεύτηκε την Ρόζμαρυ Πίτμαν (1940-2010).

### Σχέση με τον Πρίγκιπα της Ουαλίας

Η Καμίλα και ο Πρίγκιπας Κάρολος θεωρείται ότι γνωρίστηκαν το 1971. Ο Άντριου Πάρκερ Μπόουλς είχε χωρίσει από την Καμίλα το 1970 και είχε αναπτύξει μία σύντομη σχέση με την Πριγκίπισσα Άννα. Αν και η Καμίλα και ο Πρίγκιπας Κάρολος ανήκαν στον ίδιο κοινωνικό κύκλο και περιστασιακά παρευρέθηκαν σε κοινές εκδηλώσεις, δεν είχαν γνωριστεί επίσημα. Ο βιογράφος τους Τζάιλς Μπράντρεθ έχει αναφέρει ότι το ζευγάρι συναντήθηκε για πρώτη φορά στο σπίτι της φίλης τους Λουσία Σάντα Κρουζ, η οποία τους σύστησε επίσημα. Έγιναν στενοί φίλοι και τελικά ξεκίνησαν μια ρομαντική σχέση, η οποία ήταν πολύ γνωστή στον κοινωνικό τους κύκλο. Ως ζευγάρι, συναντιόντουσαν τακτικά σε αγώνες πόλο που διεξάγονταν στο Μεγάλο Πάρκο του Ουίνδσορ. Έγιναν επίσης μέλη στο ιδιωτικό κλαμπ Annabel's στην Πλατεία Μπέρκλεϋ. Καθώς η σχέση γινόταν πιο σοβαρή, ο Κάρολος γνώρισε την οικογένεια της Καμίλα στο Πλάμπτον και τη σύστησε σε μερικά μέλη της οικογένειάς του. Η σχέση τους πάγωσε όταν ο Κάρολος κατετάγη στο Βασιλικό Ναυτικό της Βρετανίας στις αρχές του 1973, με αποτέλεσμα να τερματιστεί σε σύντομο διάστημα.

Έχουν υπάρξει διαφορετικές ερμηνείες για το λόγο που έληξε η σχέση του ζευγαριού. Ο Ρόμπερτ Λέισυ έγραψε σε βιβλίο του το 2008 ότι ο Κάρολος είχε γνωρίσει την Καμίλα πολύ νωρίς και ότι δεν της είχε ζητήσει να τον περιμένει όταν μετέβη στο εξωτερικό για τις στρατιωτικές του υποχρεώσεις. Η Σάρα Μπράντφορντ έγραψε στο βιβλίο της «Νταϊάνα» το 2007 ότι ο θείος του Καρόλου, Λούις Μαουντμπάττεν, κανόνισε να μεταφερθεί ο Κάρολος στο εξωτερικό για να τερματίσει τη σχέση του με την Καμίλα, ανοίγοντας έτσι τον δρόμο για έναν αρραβώνα μεταξύ του Καρόλου και της εγγονής του Αμάντα Νάτσμπουλ. Ορισμένες πηγές θέλουν τη Βασιλομήτορα Ελισάβετ να μην εγκρίνει τη σχέση με την Καμίλα, επειδή ήθελε ο Κάρολος να παντρευτεί μια κοπέλα από την οικογένεια Σπένσερ, εξαιτίας της στενής της φιλίας με την Ρουθ Ρος. Άλλες πηγές αναφέρουν επίσης ότι η Καμίλα δεν ήθελε να παντρευτεί τον Κάρολο, αλλά αντί αυτού ήθελε να παντρευτεί τον Άντριου Πάρκερ Μπόουλς, ή ακόμη ότι ο Κάρολος είχε αποφασίσει ότι δεν θα παντρευόταν μέχρι τα τριάντα του.

Συνολικά, η πλειονότητα των βασιλικών βιογράφων έχει συμφωνήσει ότι ακόμη κι αν ο Κάρολος και η Καμίλα ήθελαν να παντρευτούν ή προσπαθούσαν να αποκτήσουν έγκριση για έναν γάμο, κάτι τέτοιο θα είχε αποτύχει, επειδή κάποιοι αξιωματούχοι των Ανακτόρων εκείνη την εποχή θεωρούσαν την Καμίλα ακατάλληλη ως σύζυγο για έναν μελλοντικό βασιλιά. Το 2005, η ξαδέλφη και νονά του Καρόλου, Πατρίσια Νάτσμπουλ, δήλωσε: *«Εκ των υστέρων, μπορείτε να πείτε ότι ο Κάρολος θα έπρεπε να είχε παντρευτεί την Καμίλα όταν είχε για πρώτη φορά την ευκαιρία αυτή. Ταίριαζαν ιδανικά, το ξέρουμε τώρα. Αλλά δεν ήταν δυνατό»[...]*
 «δεν θα ήταν δυνατό, όχι τότε».[...] «Παρόλα αυτά παρέμειναν φίλοι»*. Τον Αύγουστο του 1979, ο Λόρδος Μαουντμπάττεν δολοφονήθηκε από τον Ιρλανδικό Δημοκρατικό Στρατό. Το γεγονός συντάραξε τον Κάρολο, που βρήκε ανακούφιση στην φιλική του σχέση με την Καμίλα. Κατά τη διάρκεια αυτής της περιόδου άρχισαν να κυκλοφορούν φήμες, ότι η ερωτική σχέση ανάμεσα στην Καμίλα και τον Κάρολο είχαν αναζωπυρωθεί. Μια πηγή κοντά στην Καμίλα έχει ισχυριστεί ότι μέχρι το 1980 είχαν πράγματι αναπτύξει εκ νέου την ερωτική σχέση τους. Υπήρξαν επίσης ισχυρισμοί από εργαζόμενους στην αυλή ότι οι δυο τους είχαν στενότερη σχέση νωρίτερα. Σύμφωνα με πληροφορίες, ο σύζυγος της Καμίλα ενέκρινε τη σχέση αυτή, καθώς ο ίδιος είχε πολλές ερωμένες σε όλη τη διάρκεια του γάμου του με την Καμίλα. Παρόλα αυτά, ο Κάρολος άρχισε σύντομα μια σχέση με την Λαίδη Νταϊάνα Σπένσερ, την οποία παντρεύτηκε το 1981.*

Η υπόθεση έγινε γνωστή στον τύπο μια δεκαετία αργότερα, με τη δημοσίευση του βιβλίου «Νταϊάνα: Η Αληθινή της Ιστορία» το 1992, ενώ ακολούθησε το σκάνδαλο της βιντεοταινίας «Καμίλαγκεϊτ» το 1993, όταν δημοσιεύθηκε μια προσωπική τηλεφωνική συνομιλία μεταξύ της Καμίλα και του Καρόλου. Το βιβλίο και η βιντεοταινία έβλαψαν αμέσως τη δημόσια εικόνα του Καρόλου. Παράλληλα, τα μέσα μαζικής ενημέρωσης δυσφημούσαν έντονα την Καμίλα. Το 1994, ο Κάρολος μίλησε τελικά για τη σχέση του με την Καμίλα σε μία τηλεοπτική του συνέντευξη, όπου ανέφερε τα εξής: «*Η κυρία Πάρκερ Μπόουλς είναι μία πολύ καλή φίλη μου...φίλη εδώ και πολύ καιρό. Θα συνεχίσει να είναι φίλη για πολύ καιρό*». Αργότερα, παραδέχτηκε στη συνέντευξη ότι η σχέση μεταξύ του ίδιου και της Καμίλα αναζωπυρώθηκε όταν ο γάμος του με την Νταϊάνα είχε «*ανεπανόρθωτα καταστραφεί*» το 1986.

### Αποκατάσταση εικόνας

Μετά την έκδοση του διαζυγίου του, ο Πρίγκιπας Κάρολος δήλωσε ότι η σχέση του με την Καμίλα ήταν και είναι «αδιαπραγμάτευτη». Ο Κάρολος γνώριζε ότι η σχέση αυτή λάμβανε πολλή αρνητική δημοσιότητα για αυτό και ανέθεσε στον Μαρκ Μπόλαντ —τον οποίο είχε απασχολήσει το 1995 για να αποκαταστήσει τη δική του εικόνα— το έργο της ενίσχυσης του δημοσίου προφίλ της Καμίλα. Η Καμίλα κατά καιρούς συμμετείχε ως η ανεπίσημη σύντροφος του Καρόλου σε διάφορες εκδηλώσεις. Το ζευγάρι έκανε την πρώτη του δημόσια εμφάνιση στο Ξενοδοχείο Ριτζ στο Λονδίνο το 1999, όταν συμμετείχε σε ένα πάρτι γενεθλίων. Περίπου διακόσιοι φωτογράφοι και ρεπόρτερ από όλο τον κόσμο ήταν εκεί για να τους απαθανατίσουν μαζί. Το 2000, η Καμίλα συνόδευσε τον Κάρολο στη Σκωτία, για μια σειρά επίσημων εκδηλώσεων, και το 2001 έγινε πρόεδρος της Εθνικής Εταιρείας Οστεοπόρωσης, η οποία τη σύστησε για πρώτη φορά στο κοινό.

Η Καμίλα συνάντησε τη Βασίλισσα Ελισάβετ, για πρώτη φορά μετά από την δημοσιοποίηση της σχέσης της με τον Κάρολο, στο πάρτι των 60ων γενεθλίων του πρώην Βασιλιά της Ελλάδας, Κωνσταντίνου Β΄, το 2000. Αυτή η συνάντηση θεωρήθηκε ως έγκριση της σχέσης του ζεύγους εκ μέρους της Βασίλισσας. Μετά από μια σειρά κοινών εμφανίσεων σε δημόσιους και ιδιωτικούς χώρους, η Βασίλισσα κάλεσε την Καμίλα στους εορτασμούς του Χρυσού Ιωβηλαίου της το 2002. Σε μία από τις συναυλίες που διεξήχθησαν στο Παλάτι του Μπάκιγχαμ, η Καμίλα κάθισε στο βασιλικό θεωρείο πίσω από τη Βασίλισσα. Αν και η Καμίλα διατήρησε την κατοικία της, την Έπαυλη Ρέι Μιλ, που αγόρασε το 1995, στη συνέχεια μετακόμισε στην Έπαυλη Κλάρενς, επίσημη κατοικία του Καρόλου από το 2003. Το 2004, η Καμίλα συνόδευσε τον Κάρολο σχεδόν σε όλες τις επίσημες εμφανίσεις του, συμπεριλαμβανομένης μιας επίσκεψης στους ετήσιους Αγώνες Χάιλαντ στη Σκωτία. Καθ΄ όλη τη διάρκεια του έτους, τα μέσα ενημέρωσης έκαναν εικασίες για το πότε θα ανακοίνωναν τον αρραβώνα τους, ενώ σταδιακά δημοσκοπήσεις που έγιναν στο Ηνωμένο Βασίλειο έδειχναν ότι οι περισσότεροι Βρετανοί ήταν θετικοί σε έναν πιθανό γάμο του ζεύγους.

### Δεύτερος γάμος

Στις 10 Φεβρουαρίου 2005, το Μέγαρο Κλάρενς ανακοίνωσε ότι η Καμίλα και ο Πρίγκιπας της Ουαλίας αρραβωνιάστηκαν. Ως δαχτυλίδι αρραβώνων, ο Κάρολος έδωσε στην Καμίλα ένα διαμαντένιο δαχτυλίδι που θεωρείται ότι είχε δοθεί στη γιαγιά του, Βασιλομήτορα Ελισάβετ, όταν γέννησε την κόρη της, Ελισάβετ Β΄. Παρότι ως μελλοντικός Υπέρτατος Κυβερνήτης της Εκκλησίας της Αγγλίας η προοπτική να παντρευτεί ο Κάρολος μια διαζευγμένη θεωρήθηκε αμφιλεγόμενη, η συγκατάθεση της Βασίλισσας, της κυβέρνησης και της Εκκλησίας της Αγγλίας μπόρεσε να παρακάμψει τις όποιες αντιρρήσεις. Η Βασίλισσα, ο Πρωθυπουργός Τόνι Μπλερ και ο Αρχιεπίσκοπος του Κάντερμπερυ Ρόουαν Ουίλλιαμς προσέφεραν τις καλύτερες ευχές τους σε δηλώσεις τους στα μέσα μαζικής ενημέρωσης. Κατά τους δύο μήνες μετά την ανακοίνωση του αρραβώνα, το Μέγαρο Κλάρενς έλαβε 25.000 επιστολές με την πλειοψηφία των οποίων να είναι υποστηρικτικές. Λήφθηκαν επίσης 908 επιστολές μίσους, με τις πιο απειλητικές και προσωπικές να αποστέλλονται στην αστυνομία για περαιτέρω έρευνα.

Ο γάμος επρόκειτο να γίνει στις 8 Απριλίου 2005 στο Κάστρο του Ουίνδσορ. Ωστόσο, η διενέργεια ενός πολιτικού γάμου στο Κάστρο του Ουίνδσορ θα υποχρέωνε τον χώρο να λάβει άδεια για διεξαγωγή πολιτικών γάμων, την οποία δεν είχε. Η βασιλική οικογένεια δεν επιθυμούσε να καταστήσει το Κάστρο του Ουίνδσορ διαθέσιμο στο κοινό για πολιτικούς γάμους, ο χώρος διεξαγωγής του γάμου του Καρόλου και της Καμίλα άλλαξε για το Ουίνδσορ Γκίλντχολ. Στις 4 Απριλίου, ανακοινώθηκε ότι ο γάμος θα καθυστερούσε κατά μία ημέρα για να επιτρέψει στον Πρίγκιπα της Ουαλίας και σε μερικούς άλλους αξιωματούχους να παρευρεθούν στην κηδεία του Πάπα Ιωάννη Παύλου Β΄.

Στις 9 Απριλίου 2005 πραγματοποιήθηκε η τελετή του γάμου. Οι γονείς του Καρόλου και της Καμίλα δεν παρευρέθηκαν, όμως παρευρέθηκαν ο γιος της Καμίλα, Τομ, και ο γιος του Καρόλου, Ουίλλιαμ, που υπήρξαν μάρτυρες του πολιτικού γάμου. Η Βασίλισσα και ο Δούκας του Εδιμβούργου παρευρέθηκαν μόνο στο θρησκευτικό μέρος του γάμου. Στη συνέχεια, πραγματοποιήθηκε δεξίωση από τη Βασίλισσα προς τιμήν των νεονύμφων στο Κάστρο του Ουίνδσορ. Στη δεξίωση συμμετείχε η Χορωδία του Παρεκκλησίου του Αγίου Γεωργίου, η Φιλαρμονική Ορχήστρα του Λονδίνου και ο Ουαλός συνθέτης Αλούν Χόντινοτ και η σοπράνο Εκατερίνα Σέμεντσουκ. Μετά το γάμο, το ζευγάρι ταξίδεψε στην εξοχική κατοικία του Καρόλου στο Μπέρκχολ της Σκωτίας και πραγματοποίησε τα πρώτα του κοινά δημόσια καθήκοντα.

Δημόσια ζωή, φιλανθρωπίες και χορηγίες
--------------------------------------

Αφού έγινε Δούκισσα της Κορνουάλης, η Καμίλα ανήλθε στις πρώτες θέσεις της σειράς προβαδίσματος τόσο στο Ηνωμένο Βασίλειο όσο και στα υπόλοιπα βασίλεια της Κοινοπολιτείας. Συγκεκριμένα, όταν συνοδεύει τον Πρίγκιπα Κάρολο ακολουθεί αμέσως μετά την Βασίλισσα Ελισάβετ Β΄, ενώ όταν πρόκειται για περιστάσεις που δεν παρίσταται ο Πρίγκιπας της Ουαλίας, η Καμίλα τοποθετείται στην τέταρτη θέση, μετά την Βασίλισσα, την Πριγκίπισσα Άννα και την Πριγκίπισσα Αλεξάνδρα. Σχεδόν αμέσως μετά το γάμο της με τον Κάρολο, η Καμίλα έλαβε από την Βασίλισσα ενεργό ρόλο στις υποθέσεις της βασιλικής οικογένειας. Η Ελισάβετ της δάνεισε την Τιάρα Γκρέβιλ, η οποία προηγουμένως ανήκε στη Βασιλομήτορα Ελισάβετ, και της παραχώρησε το παράσημο του Βασιλικού Οικογενειακού Τάγματος της Ελισάβετ Β΄.

Μετά τον γάμο τους, το Μέγαρο Κλάρενς έγινε η επίσημη κατοικία τόσο της Δούκισσας όσο και του Πρίγκιπα της Ουαλίας. Το ζευγάρι μένει επίσης στο Μπέρκχολ της Σκωτίας και στην Έπαυλη Χάιγκροουβ στο Γκλώστερσιρ. Διαθέτουν ακόμα μία κατοικία στο Μίντφαϊ της Ουαλίας και την Έπαυλη Ρέι Μιλ στο Λέικοκ. Η Δούκισσα της Κορνουάλης διαθέτει τρεις κυρίες επί των τιμών, συμπεριλαμβανομένης της φίλης της Αμάντα Μακμάνους, η οποία αποτελεί και ιδιωτική γραμματέα της.

### Ταξίδια στο εξωτερικό και στο εσωτερικό

Η πρώτη φορά που η Καμίλα εμφανίστηκε μόνη της σε δημόσια εκδήλωση ήταν όταν επισκέφθηκε το Γενικό Νοσοκομείο του Σαουθάμπτον τον Μάιο του 2005. Τον Ιούνιο του ίδιου έτους παρευρέθηκε σε μπαλκόνι των Ανακτόρων του Μπάκιγχαμ στο πλαίσιο της εκδήλωσης Trooping the Colour. Το Νοέμβριο του 2005 επισκέφθηκε μαζί με τον Κάρολο τις Ηνωμένες Πολιτείες, όπου συνάντησε τον Πρόεδρο Τζορτζ Μπους και την Πρώτη Κυρία Λώρα Μπους στον Λευκό Οίκο. Στη συνέχεια επισκέφτηκαν τη Νέα Ορλεάνη για να δουν τις συνέπειες του τυφώνα Κατρίνα. Τον Μάρτιο του 2006, το ζευγάρι επισκέφτηκε την Αίγυπτο, τη Σαουδική Αραβία και την Ινδία. Το 2007, συμμετείχε στις τελετές ονοματοδοσίας του υποβρυχίου HMS Astute (S119) και του νέου κρουαζιερόπλοιου MS Queen Victoria. Μέχρι το 2010 είχαν επισκεφθεί μία σειρά από χώρες ανάμεσα στις οποίες ήταν η Τουρκία, η Ιαπωνία, το Μπρουνέι, Ινδονησία, η Χιλή, η Βραζιλία, ο Ισημερινός, η Ιταλία, η Γερμανία, ο Καναδάς, η Ουγγαρία, η Τσεχία και η Πολωνία.

Τίτλοι και προσφωνήσεις
-----------------------

Επειδή ο τίτλος της *Πριγκίπισσας της Ουαλίας* είναι έντονα συνδεδεμένος με την προηγούμενη κάτοχο του τίτλου αυτού, Νταϊάνα, η Καμίλα είχε υιοθετήσει τη θηλυκή μορφή του δεύτερου υψηλότερου σε τάξη τίτλου του άντρα της, Δούκα της Κορνουάλης, αν και νομικά ήταν Πριγκίπισσα της Ουαλίας. 

Μετά την άνοδο στο θρόνο του συζύγου της, Καρόλου Γ΄, αποκαλείτο *Queen Consort* (στα ελληνικά αποδίδεται ως *Βασίλισσα Σύζυγος*) με την προσφώνηση *Η Αυτής Μεγαλειότητα*. 

Για πρώτη φορά αναφέρθηκε ως *Βασίλισσα* στις προσκλήσεις που στάλθηκαν για την τελετή στέψης στις 6 Μαΐου 2023 και την ίδια μέρα άλλαξε ο τίτλος του προφίλ της στην επίσημη ιστοσελίδα του στέμματος.

Κατά καιρούς η Καμίλα έχει λάβει τις παρακάτω προσφωνήσεις:

* **17 Ιουλίου 1947 4 Ιουλίου 1973**: Η *δεσποινίς* Καμίλα Ρόζμαρυ Σαντ
* **4 Ιουλίου 1973 – 3 Μαρτίου 1995**: Η *κυρία* Άντριου Πάρκερ Μπόουλς
* **3 Μαρτίου 1995 – 9 Απριλίου 2005**: Η *κυρία* Καμίλα Πάρκερ Μπόουλς
* **9 Απριλίου 2005 – 8 Σεπτεμβρίου 2022**: Η *Αυτής Βασιλική Υψηλότητα* η Δούκισσα της Κορνουάλης
	+ στη Σκωτία: **9 Απριλίου 2005 – 8 Σεπτεμβρίου 2022**: Η *Αυτής Βασιλική Υψηλότητα* η Δούκισσα του Ρόθσεϊ
* **8 Σεπτεμβρίου 2022 – 6 Μαΐου 2023**: Η *Αυτής Μεγαλειότητα* Η Βασίλισσα Σύζυγος
* **6 Μαΐου 2023 - σήμερα**: Η *Αυτής Μεγαλειότητα* Η Βασίλισσα

Παραπομπές
----------

1. ↑  «The Queen». *royal.uk/the-queen* (στα Αγγλικά). Ανακτήθηκε στις 6 Μαΐου 2023.
2. ↑  «Why Camilla Doesn't Use the Title 'Princess of Wales'». *Town & Country* (στα Αγγλικά). 13 Αυγούστου 2018. Ανακτήθηκε στις 21 Σεπτεμβρίου 2022.
3. ↑  Sewell, Katie (2 Μαρτίου 2022). «Why Camilla, Duchess of Cornwall was never a Princess». *Express.co.uk* (στα Αγγλικά). Ανακτήθηκε στις 21 Σεπτεμβρίου 2022.
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Μαΐου 2022. Ανακτήθηκε στις 6 Μαΐου 2023.
6. ↑
7. ↑
8. ↑
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 11 Σεπτεμβρίου 2014.
10. ↑  Emma.Goodey (5 Φεβρουαρίου 2022). «The Queen's Accession Day message». *The Royal Family* (στα Αγγλικά). Ανακτήθηκε στις 20 Σεπτεμβρίου 2022.
11. ↑  Bridge, London (3 Μαρτίου 2017). «Announcement of the death of The Queen». *The Royal Family* (στα Αγγλικά). Ανακτήθηκε στις 20 Σεπτεμβρίου 2022.
12. ↑  Coughlan, Sean (4 Απριλίου 2023). «Coronation invites issued by King Charles and 'Queen Camilla'». *BBC*. Ανακτήθηκε στις 5 Απριλίου 2023.
13. ↑  Muir, Ellie· Ng, Kate (17 Μαρτίου 2023). «Camilla could be crowned Queen Camilla at coronation, not Queen Consort». *The Independent*. Ανακτήθηκε στις 5 Απριλίου 2023.
14. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Μαρτίου 2014. Ανακτήθηκε στις 11 Σεπτεμβρίου 2014.
15. ↑
16. ↑
17. ↑  Graham, p. 9
18. 1 2  Brandreth, p. 104
19. ↑  Historic England. «The Laines (1238285)». *National Heritage List for England*. Ανακτήθηκε στις 28 Ιουνίου 2018.
20. 1 2  Brandreth, p. 107
21. ↑  «Duchess of Cornwall's brother dies». BBC. 23 April 2014.. Ανακτήθηκε στις 23 April 2014.
22. ↑  «Royal Christenings (aka Christening Information of the Royal Family since King George I)». Αρχειοθετήθηκε από το πρωτότυπο στις 6 Αυγούστου 2011. Ανακτήθηκε στις 28 Μαρτίου 2015.
23. ↑  Junor. *The Duchess*. σελίδες 29–34.
24. ↑  «Obituary: Bruce Shand». *BBC News*. 11 June 2006.. Ανακτήθηκε στις 25 April 2015.
25. ↑  Klatell, James (11 June 2006). «Camilla 'Devastated' By Father's Death». CBS News.. Ανακτήθηκε στις 25 April 2015.
26. ↑  «The Duchess of Cornwall celebrates National Literacy Week». *princeofwales.gov.uk*. 3 February 2011. Αρχειοθετήθηκε από το πρωτότυπο στις 2017-12-02.. Ανακτήθηκε στις 6 October 2013.
27. ↑  Brandreth, p. 105
28. ↑  Junor. *The Duchess*. σελ. 32.
29. 1 2  Brandreth 2007, σελ. 174.
30. ↑  Brandreth 2007, σελ. 175.
31. 1 2  Graham, p. 38
32. ↑  Hallemann, Caroline (13 Νοεμβρίου 2019). «Camilla Shand's Wedding to Andrew Parker Bowles Will Feature in The Crown's Third Season». *Town & Country*. Αρχειοθετήθηκε από το πρωτότυπο στις 16 Δεκεμβρίου 2021. Ανακτήθηκε στις 16 Δεκεμβρίου 2021.
33. ↑  "Major A.H. Parker Bowles and Miss C.R. Shand", *The Times*, 5 July 1973.
34. 1 2 3  Brandreth 2007, σελ. 186.
35. 1 2  Graham, p. 39
36. ↑  Brandreth 2007, σελ. 187.
37. ↑  Armstrong, Julie (2 June 2013). «Pink Floyd drummer Nick Mason welcomes Camilla back to her old home ground». *gazetteandherald.co.uk*. Αρχειοθετήθηκε από το πρωτότυπο στις 7 September 2014.. Ανακτήθηκε στις 7 September 2014.
38. ↑  Graham, p. 43
39. ↑  Graham, p. 44
40. ↑  «Duchess of Cornwall grandchild wins Royal baptism». *The Daily Telegraph*. 14 June 2008. Αρχειοθετήθηκε από το πρωτότυπο στις 10 January 2022.. Ανακτήθηκε στις 28 November 2018.
41. ↑  Brandreth 2007, σελίδες 280–81.
42. ↑  Junor. *The Duchess*. σελ. 134.
43. ↑  «A Royal Romance Interactive Timeline». CBS News. 18 March 2005. Αρχειοθετήθηκε από το πρωτότυπο στις 12 November 2013.. Ανακτήθηκε στις 5 March 2012.
44. ↑  Walker, Tim (12 January 2010). «Rosemary Parker Bowles dies after battle against cancer». *The Daily Telegraph*. Αρχειοθετήθηκε από το πρωτότυπο στις 10 January 2022.. Ανακτήθηκε στις 10 July 2014.
45. ↑  Graham, p. 284
46. 1 2  Brandreth 2007, σελ. 181.
47. ↑  Brandreth 2007, σελ. 177.
48. ↑  Brandreth 2007, σελ. 320.
49. ↑  Mayer, p. 98
50. ↑  Junor. *The Duchess*. σελ. 9.
51. ↑  Brandreth 2007, σελ. 178.
52. ↑  Mayer, pp. 97–98
53. ↑  Graham, p. 29
54. ↑  Brandreth 2007, σελίδες 178,181.
55. ↑  Graham, pp. 32–33
56. ↑  Brandreth 2007, σελίδες 182–85.
57. ↑  Lacey, p. 268
58. ↑  Bradford, Sarah (2007). *Diana*. Penguin (Non-Classics). Footnote 10. ISBN 978-0-14-311246-4. Ανακτήθηκε στις 6 Ιανουαρίου 2016.
59. ↑  Erickson, Carolly (2005). *Lilibet: An Intimate Portrait of Elizabeth II*. St Martin's Griffin. σελ. 350. ISBN 978-0-312-33938-8. Αρχειοθετήθηκε από το πρωτότυπο στις 6 Φεβρουαρίου 2022. Ανακτήθηκε στις 6 Ιανουαρίου 2016.
60. ↑  Brandreth 2007, σελ. 196.
61. ↑  Brandreth 2007, σελ. 185.
62. ↑  Brandreth 2007, σελ. 162.
63. ↑  Brandreth 2007, σελ. 183.
64. ↑  Brandreth 2007, σελ. 206.
65. ↑  Graham, p. 42
66. ↑  Graham, pp. 47–48
67. ↑  Graham, p. 48
68. ↑  Brandreth 2007, σελίδες 207–08.
69. ↑  Kelly, p. 465
70. ↑  Junor, *Charles*, p. 48
71. ↑  Junor. *The Duchess*. σελ. 68.
72. ↑  Brandreth 2007, σελ. 235.
73. ↑  Brandreth 2007, σελ. 269–270.
74. ↑  Brandreth 2007, σελ. 257.
75. ↑  Brandreth 2007, σελ. 258–264.
76. ↑  Brandreth 2007, σελ. 275.
77. ↑  Brandreth 2007, σελίδες 274–276.
78. ↑  Brandreth 2007, σελ. 280.
79. ↑  Dimbleby, p. 395
80. ↑  Junor. *The Duchess*. σελ. 125.
81. ↑  McLaren, Leah (11 Μαΐου 2002). «An honest woman at last?». Αρχειοθετήθηκε από το πρωτότυπο στις 23 Ιουνίου 2012. Ανακτήθηκε στις 6 Μαρτίου 2012.
82. ↑  McAllister, J.F.O. (13 February 2005). «The 34-Year Courtship». *Time magazine*. Αρχειοθετήθηκε από το πρωτότυπο στις 30 September 2007.. Ανακτήθηκε στις 18 August 2012.
83. ↑  «Mark Bolland: Marital aide». *The Independent*. 30 March 2005. Αρχειοθετήθηκε από το πρωτότυπο στις 11 May 2015.. Ανακτήθηκε στις 9 May 2012.
84. ↑  «Charles and Camilla go public». BBC News. 29 January 1999. Αρχειοθετήθηκε από το πρωτότυπο στις 5 May 2014.. Ανακτήθηκε στις 5 May 2014.
85. ↑  Tweedie, Neil (11 February 2005). «Charles and Camilla, after Diana». *The Daily Telegraph*. Αρχειοθετήθηκε από το πρωτότυπο στις 10 January 2022.. Ανακτήθηκε στις 16 May 2012.
86. ↑  «Queen meets Camilla as relationship thaws». *The Free Library*. Sunday Mercury (Birmingham, England). 4 Ιουνίου 2000. Αρχειοθετήθηκε από το πρωτότυπο στις 10 Νοεμβρίου 2013. Ανακτήθηκε στις 28 Μαρτίου 2012.
87. ↑  Brandreth 2007, σελ. 295.
88. ↑  «Prince pleased with Queen's Camilla invite». *The Birmingham Post*. 13 Μαΐου 2002. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 7 Μαΐου 2012 – μέσω The Free Library.
89. ↑  Summerskill, Ben (13 July 2002). «The Observer Profile: Camilla Parker Bowles». *The Observer*. Αρχειοθετήθηκε από το πρωτότυπο στις 31 December 2013.. Ανακτήθηκε στις 26 October 2012.
90. ↑  Brandreth 2007, σελ. 284.
91. ↑  Brandreth 2007, σελ. 296–297.
92. ↑  «In Pictures: Charles and Camilla». *The Guardian*. Αρχειοθετήθηκε από το πρωτότυπο στις 7 October 2013.. Ανακτήθηκε στις 5 October 2013.
93. ↑  Brandreth 2007, σελίδες 8–15.
94. ↑  Graham, p. 7
95. ↑  «Crown jewels: The fabulous rings which sealed the love of Europe's royal couples». *Hello!* (UK). Αρχειοθετήθηκε από το πρωτότυπο στις 2015-11-27.. Ανακτήθηκε στις 6 January 2016.
96. ↑  «Royal Marriage». Parliament of the United Kingdom. 17 March 2005. Αρχειοθετήθηκε από το πρωτότυπο στις 2 April 2015.. Ανακτήθηκε στις 19 March 2015.
97. ↑  «Royal Marriage». Parliament of the United Kingdom. 24 February 2005. Αρχειοθετήθηκε από το πρωτότυπο στις 2 April 2015.. Ανακτήθηκε στις 17 March 2015.
98. ↑  «Prince Charles to marry longtime lover Camilla». NBC News. 11 Φεβρουαρίου 2005. Αρχειοθετήθηκε από το πρωτότυπο στις 25 Δεκεμβρίου 2013. Ανακτήθηκε στις 6 Μαρτίου 2012.
99. ↑  «Camilla hate mail is passed on to police». *Gazette and Herald*. 29 Απριλίου 2005. Αρχειοθετήθηκε από το πρωτότυπο στις 16 Δεκεμβρίου 2021. Ανακτήθηκε στις 16 Δεκεμβρίου 2021.
100. ↑  «Prayer and Dedication after a Civil Marriage». *The Church of England*. Αρχειοθετήθηκε από το πρωτότυπο στις 23 Απριλίου 2011. Ανακτήθηκε στις 6 Οκτωβρίου 2017.
101. ↑  «Prince Charles, Camilla change wedding plans». *Chicago Tribune*. 18 February 2005. Αρχειοθετήθηκε από το πρωτότυπο στις 24 June 2012.. Ανακτήθηκε στις 3 March 2012.
102. ↑  Dear, Paula (5 April 2005). «Fans 'panic buy' 8 April mementos». BBC News. Αρχειοθετήθηκε από το πρωτότυπο στις 25 August 2007.. Ανακτήθηκε στις 27 June 2010.
103. ↑  «Prince Charles Postpones Wedding to Attend Funeral». *The New York Times*. 4 April 2005. Αρχειοθετήθηκε από το πρωτότυπο στις 6 February 2022.. Ανακτήθηκε στις 16 June 2013.
104. ↑  «Q&A: Queen's wedding decision». BBC News. 23 February 2005. Αρχειοθετήθηκε από το πρωτότυπο στις 11 January 2009.. Ανακτήθηκε στις 27 June 2010.
105. ↑  «Wedding role for William and Tom». BBC News. 23 March 2005. Αρχειοθετήθηκε από το πρωτότυπο στις 14 June 2012.. Ανακτήθηκε στις 1 May 2012.
106. ↑  Crean, Ellen (9 April 2005). «CBS News "Charles and Camilla Finally Wed"». CBS News. Αρχειοθετήθηκε από το πρωτότυπο στις 12 November 2010.. Ανακτήθηκε στις 27 June 2010.
107. ↑  Brandreth 2007, σελ. 333.
108. ↑  Brandreth 2007, σελ. 334.
109. ↑  «Royal newlyweds begin honeymoon». BBC News. 9 April 2005. Αρχειοθετήθηκε από το πρωτότυπο στις 16 November 2013.. Ανακτήθηκε στις 3 May 2012.
110. ↑  «Royal newlyweds break off honeymoon to meet pupils». *The Birmingham Post*. 15 Απριλίου 2005. Αρχειοθετήθηκε από το πρωτότυπο στις 11 Αυγούστου 2016. Ανακτήθηκε στις 3 Μαΐου 2012 – μέσω The Free Library.
111. ↑  Davies, Caroline (24 December 2005). *First royal Sandringham Christmas for Camilla*. UK.. Ανακτήθηκε στις 14 January 2009.
112. ↑  Eden, Richard (24 June 2012). *The Queen tells the Duchess of Cambridge to curtsy to the 'blood princesses'*. UK.. Ανακτήθηκε στις 26 July 2012.
113. ↑  «Duchess of Cornwall wears Queen Mother's Tiara». Femalefirst.co.uk. Αρχειοθετήθηκε από το πρωτότυπο στις 2 Μαρτίου 2012. Ανακτήθηκε στις 27 Ιουνίου 2010.
114. ↑  Brandreth 2007, σελ. 316.
115. ↑  «Residences». Prince of Wales official website. Αρχειοθετήθηκε από το πρωτότυπο στις 24 Αυγούστου 2015. Ανακτήθηκε στις 21 Αυγούστου 2015.
116. ↑  «Prince Charles and Camilla celebrate their 10th wedding anniversary». *Hello!*. 3 June 2015.. Ανακτήθηκε στις 21 August 2015.
117. ↑  «Camilla to have three secretaries». BBC News. 5 May 2005. Αρχειοθετήθηκε από το πρωτότυπο στις 9 May 2016.. Ανακτήθηκε στις 20 April 2016.
118. ↑  «So You Want to Be a … Lady-in-Waiting?». Royalty.com. Αρχειοθετήθηκε από το πρωτότυπο στις 21 Απριλίου 2016. Ανακτήθηκε στις 20 Απριλίου 2016.
119. ↑  Alexander, Hilary (17 March 2007). «Vintage to meet ethnic in Camilla's wardrobe». *The Daily Telegraph*. Αρχειοθετήθηκε από το πρωτότυπο στις 10 January 2022.. Ανακτήθηκε στις 20 April 2016.
120. ↑  Brandreth 2007, σελ. 321.
121. ↑  «Prince Charles, Camilla see Katrina's aftermath». *USA Today*. 4 November 2005. Αρχειοθετήθηκε από το πρωτότυπο στις 7 November 2005.. Ανακτήθηκε στις 25 September 2012.
122. ↑  «Charles, Camilla dine at White House». *USA Today*. 2 November 2005. Αρχειοθετήθηκε από το πρωτότυπο στις 12 May 2014.. Ανακτήθηκε στις 10 May 2014.
123. ↑  «Charles and Camilla begin US tour». BBC News. 1 November 2005. Αρχειοθετήθηκε από το πρωτότυπο στις 16 September 2013.. Ανακτήθηκε στις 15 September 2012.
124. ↑  «Royal couple set for foreign tour». BBC News. 19 March 2006. Αρχειοθετήθηκε από το πρωτότυπο στις 8 November 2006.. Ανακτήθηκε στις 19 March 2006.
125. ↑  «Cunard Line: *Her Royal Highness The Duchess Of Cornwall To Name Cunard's New Queen Victoria*». Cunard.com. 10 Σεπτεμβρίου 2007. Αρχειοθετήθηκε από το πρωτότυπο στις 18 Ιουλίου 2011. Ανακτήθηκε στις 27 Ιουνίου 2010.
126. ↑  «TRH to visit Turkey». The Prince of Wales-Press release. 10 Οκτωβρίου 2007. Αρχειοθετήθηκε από το πρωτότυπο στις 9 Αυγούστου 2012. Ανακτήθηκε στις 5 Ιανουαρίου 2012.
127. ↑  «The Prince of Wales and The Duchess of Cornwall to go on a tour of East Asia». 6 Οκτωβρίου 2008. Αρχειοθετήθηκε από το πρωτότυπο στις 9 Αυγούστου 2012. Ανακτήθηκε στις 5 Ιανουαρίου 2012.
128. ↑  «Royals set for Chilean visit». SANTIAGO (AFP). 7 Μαρτίου 2009. Αρχειοθετήθηκε από το πρωτότυπο στις 25 Φεβρουαρίου 2014. Ανακτήθηκε στις 5 Ιανουαρίου 2012.
129. ↑  «Prince of Wales to visit Italy, The Holy See and Germany». Prince of wales-press release. 2 Απριλίου 2009. Αρχειοθετήθηκε από το πρωτότυπο στις 9 Αυγούστου 2012. Ανακτήθηκε στις 11 Ιανουαρίου 2012.
130. ↑  «The Prince of Wales and The Duchess of Cornwall to undertake a tour of Central Europe». 11 Φεβρουαρίου 2010. Αρχειοθετήθηκε από το πρωτότυπο στις 9 Αυγούστου 2012. Ανακτήθηκε στις 5 Μαρτίου 2012.
131. ↑  «TRH to attend the opening of the Commonwealth Games in India». 21 Σεπτεμβρίου 2010. Αρχειοθετήθηκε από το πρωτότυπο στις 15 Φεβρουαρίου 2012. Ανακτήθηκε στις 6 Μαρτίου 2012.
132. ↑  «The Duchess of Cornwall – Titles». royal.gov.uk. Ανακτήθηκε στις 9 Απριλίου 2012.
133. ↑  Βλ. στο λήμμα "consort", *Μέγα αγγλοελληνικόν λεξικόν* (Αθήνα: Οδυσσεύς, χ.χ.), τόμ. 1, σελ. 646.
134. ↑  «Καμίλα: Για πρώτη φορά επίσημη αναφορά σε «βασίλισσα», στα προσκλητήρια της στέψης». *in.gr*. 5 Απριλίου 2023.

Υποσημειώσεις
-------------

1. ↑  Ορισμένες πηγές αναφέρουν ότι γεννήθηκε στο Πλάμπτον, αλλά θεωρείται ότι πρόκειται για μπέρδεμα με το σπίτι που πέρασε τα παιδικά της χρόνια.

Περαιτέρω μελέτη
----------------

* Tyrrel, Rebecca (2003). *Camilla: An Intimate Portrait*. Short Books. ISBN 1-904095-53-4.
* Wilson, Christopher (1994). *A Greater Love: Prince Charles Twenty- Year Affair with Camilla*Απαιτείται δωρεάν εγγραφή. William Morrow & Company. ISBN 0-688-13808-X.

Εξωτερικοί σύνδεσμοι
--------------------

* Προφίλ της Βασίλισσας στην επίσημη ιστοσελίδα της Βρετανικής Μοναρχίας

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καμίλα του Ηνωμένου Βασιλείου** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63233597
* **ΕΒΕ**: 182060
* LCCN: n94021927
* ISNI: 0000 0000 7826 4007
* GND: 119271273
* SUDOC: 081474415
* BNF: cb124829493 (data)
* NKC: jn20000701372
* BNE: XX1715470

 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σύζυγοι Βρετανών Μοναρχών |
| --- |
|  |
| Μετά την Ένωση του Βασιλείου της Αγγλίας και του Βασιλείου της Σκωτίας | 
* Άννα της Δανίας
* Ερριέττα Μαρία της Γαλλίας
* Αικατερίνη της Μπραγκάνσα
* Μαρία της Μόντενα
* Γεώργιος της Δανίας
 |
|  |
| Μετά τις Πράξεις της Ένωσης 1707 | 
* Γεώργιος της Δανίας
* Καρολίνα του Βρανδεμβούργου-Άνσμπαχ
* Καρλόττα του Μεκλεμβούργου-Στρέλιτς
* Καρολίνα του Μπράουνσβαϊγκ
* Αδελαΐδα της Σαξονίας-Μάινινγκεν
* Αλβέρτος της Σαξονίας-Κόμπουρκ & Γκότα
* Αλεξάνδρα της Δανίας
* Μαίρη του Τεκ
* Ελισάβετ Μπόουζ-Λάυον
* Φίλιππος της Ελλάδας
* Καμίλα Σαντ
 |

 |